Source: http://www.bihon.ro/csm-digi-oradea-a-invins-steaua/1054993
Timestamp: 2018-05-22 00:32:31+00:00

Document:
CSM Digi Oradea a învins Steaua - BIHON
CSM Digi Oradea a învins Steaua
10. februarie 2012 14:56	 Reactualizat la:	 10. februarie 2012 14:58
Echipa campioană va disputa duminică meciul cu principala sa urmăritoare, Dinamo.
CSM Digi Oradea se menţine neînvinsă în Superliga de polo, obţinând alte trei victorii în turneul IV, de la Arad. După ce „s-au încălzit” în primele două etape cu Rapid şi Sportul Studenţesc, pe care le-au surclasat cu scorurile de 29-2, respectiv 32-7, poloiştii campioni au jucat apoi în compania Stelei. CSM Digi s-a impus cu scorul de 8-7 (3-0, 2-3, 2-3, 1-1), după un meci în care s-au aflat în permanenţă în avantaj. Orădenii s-au detaşat încă din primul sfert, scor 3-0, au condus apoi cu 4-0, dar apoi au „redus motoarele”, permiţându-le steliştilor să revină. Steaua şi-a adjudecat următoarele două sferturi, apropiindu-se la un singur gol, scor 7-6 înaintea ultimului sfert. Sfertul patru a fost echilibrat, ambele echipe înscriind câte un gol, scor final 8-7.
Golurile întâlnirii au fost marcate de Chioveanu 2, Ghiban 2, Baidoc 1, Diaconu 1, Kádár 1, Buşilă 1, respectiv Mihnea Gheorghe 2, Cristescu 1, Toacă 1, Deacu 1, Gospodinov 1, B. Matei 1.
Vineri-seară, CSM Digi va întâlni Poli CSU Cluj-Napoca, urmând să joace apoi sâmbătă cu Crişul, respectiv Amefa Arad. Duminică, de la ora 12, va avea loc derby-ul cu Dinamo, principala urmăritoare în clasament a echipei campioane.
Cea de-a doua echipă orădeană a Superligii, Crişul a înregistrat o victorie şi două eşecuri în primele trei etape: 10-7 cu Poli CSU Cluj-Napoca, respectiv 2-14 cu Dinamo şi 9-12 cu Amefa Arad. Important este faptul că orădenii îşi menţin înaintea ultimelor patru etape avantajul de şase puncte înaintea echipei de pe locul V, Amefa Arad. Crişul joacă astă-seară cu Rapid, urmând să întâlnească apoi CSM Digi, Sportul Studenţesc (sâmbătă) şi Steaua (duminică).
Turneul IV al Superligii Nationale de polo
Taguri: csm oradea, polo, steaua

References: CSM 

CSM 
 CSM 
 CSM 
 CSM 
 csm